اقتصاد مدريد

المقاله دى عن اقتصاد مدريد عاصمة و اكبر مدينه فى اسبانيا http://www.ine.es/ Instituto Nacional de Estadística (National Statistics Institute) ..

 الاقتصاد من العصور الوسطى للقرن العشرين 
خلال نهاية العصور الوسطى ، شافت مدريد نمو كبير نتيجة لكونها عاصمة الامبراطورية الاسبانية. و زى كتير من امبراطوريات بلاد اوروبا كانت الامبراطورية الاسبانية تابعه لسلطة الملك المركزية ، و دا معناه ان مدريد اخدت قدر اكبر من الأهمية باعتبارها مركز لإدارة المملكة الأسبانية.

اتطورت مدريد علشان تبقى مركز مهم للحرفيين اصحاب الخبره و فى نهاية المطاف مركز مهم لنشاط الثورة الصناعية خلال القرن التسعتاشر. حققت مدريد خطوات اكبر فى التوسع خلال القرن العشرين ، خصوصا بعد الحرب الاهلية الاسبانية ، و الوصول لمستويات التصنيع فى العواصم الأوروبية التانيه.

اقتصاد المدينة اتركز على مختلف الصناعات التحويلية زى الصناعات المتعلقة العربيات ، الطيارات ، المواد الكيمياوية ، و الاجهزة الالكترونية ، والمستحضرات الصيدلانية والأغذية المجهزة ، والمواد المطبوعة ، والسلع الجلدية.

 الاقتصاد من 1992 ل 2006 

مدريد مركز رئيسى للاعمال التجارية والتجارة الدولية. و واحدة من اكبر المراكز المالية فى أوروبا واكبر المراكز المالية فى اسبانيا.

وخلال الفترة من 1992 ل 2006 ، شافت مدريد نمو كبير جدا فى قطاع الخدمات أهمية مطار باراخاس لاقتصاد المدينة كبيرة. بناء المساكن والأشغال العامة زى شبكة القطرات و الطرق الدائريه، بيشكل دعامة رئيسية للاقتصاد لحد 2006.

لما بقت اسبانيا لا مركزية سياسية. اخدت مدريد صورة إدارية أصغر بالمقارنة مع بقية مناطق الدولة الإسبانية. و رغم ده ، منطقة مدريد (تركزت على مدينة مدريد) شافت اعلى معدل للنمو من كل المناطق الاسبانية بين 2004 ل 2006. معدل نمو منطقة مدريد كان اعلى من معدل نمو البلد ككل بحوالى 1.4 ٪ خلال الفترة 2000-2006 ، و اعلى من معدل نمو منطقة اليورو بنسبة 13 ٪.

الناتج المحلى الاجمالى لمدينة مدريد 130.067 مليار يورو

 مصادر 

تصنيف:مدريد